Āboliņi

Āboliņi (Trifolium) ir segsēkļu nodalījuma tauriņziežu dzimtas ģints, kas sastāv no aptuveni 300 augu sugām, vairāk nekā 10 no kurām aug arī Latvijā. Ģints ir sastopama visā pasaulē. Vislielākā sugu daudzveidība ir Ziemeļu puslodē, bet daudzas sugas ir sastopamas arī Dienvidāfrikā un pārējā Āfrikā, ieskaitot augstkalnu reģionus un tropus.

Āboliņi ir viengadīgi, divgadīgi vai daudzgadīgi ziedoši lakstaugi. Izplatītākie ģints pārstāvji ir galvenokārt lopbarībai audzējamie pļavas āboliņš (sarkanais āboliņš, T. pratense), ložņu āboliņš (baltais āboliņš, T. repens) un bastarda āboliņš (T. hybridum). Vēl Latvijā bieži sastopami matainais āboliņš (T. arvense, atklātās vietās un kā nezāle tīrumos), zemeņu āboliņš (T. fragiferum, jūrmalas pļavās), lauku āboliņš (T. campestris, tīrumos) un dzeltenais āboliņš (T. strepens, tīrumos).

Kaitēkļi 
Latvijā galvenie āboliņa kaitēkļi ir āboliņa ziedu un stublāja smecernieki, blaktis, cikādes, kailgliemeži, stublāju nematode.

Atsauces

Ārējās saites 

Tauriņziežu dzimta